
festőművész osztatlan mesterképzés

Dr. habil. Radák Eszter DLA
A legtöbb állat-ember kapcsolat alapja az állat bekövetkezendő halála. Testükből hasznot nyerünk, mint húst és egyéb alapanyagokat. Ezeknek az állatoknak a létezését mi rendeljük el azért, hogy egyszer megölhessük őket. Ez az állatölés utilitárius, rideg, mechanikus. A húsipar tudatosan el is rejti ezt az ölést, azt közvetítve ezzel, hogy az szégyenteljes. Ezzel ellentétben a vadászatot a büszkeség, szenvedély, vágy, „blood lust” jellemzi. A vadászat olyan ölés melynek elkövetői ünneplik azt, nem titkolják, be is mutatják. Az állatölés az identitásuk része. Ennek az identitásnak fontos része a vizuális önreprezentáció, köztük a teríték készítése. A Teríték című festményem egy fácánvadászat eredményét veszi alapul. A munka vászonra készült fapácokkal és akvarellel.



